
MORBI DEFINITIO. 

J— Ist aneunsma vel arteria praeter naturam 
alicubi in tumorem dilatata atque expansa, vel 
tumor in circumpositis partibus ab eadem ru- 
pta, aut incisa et sanguinem effundente ortus. 
Medicorum vero non semper eadem de hoc 
morbo fuit sententia, ideo varias diversasque 
in libris protulerunt aneurismatis definitiones: 
Graoci et Arabes aneurisma definiebant his ver- 
bis = est tumor arteriae, ab ea disrupta aut 
discissa effusoque sanguine in vicina spatia, na- 
tus. Galenus autem = aneurisma est relaxalio 
venosi vasculi, aut dispersio spirilalia materiae 
sub carne per dissultationem se se diffundentis. 

ETYMOLOGIA. 

Permultae ab auctoribus prolatae sunt opi- 
nioncs circa aneurisma^is etymologiam ; neote» 

rici vero illam a graeca vocc avevpvvo dila- 
lare, arbitranlur derivandam. 

SYNONYMIA. 

Hic morbus aneurysma a Graecis; aneurisma 
vel arteriae dilatatio a Latinis; hvporisma, vel 
aporysma , vel emborysma ab Arabibus; aneu- 
risma, vel eurisma ab Italis; aneurysme a Gal- 
lis; Pulsadergeschwulst a Germauis, arterisma 
tandem a clarissimo Swediaur nuncupatur. 

> . ■ 

divisio; :•• 

. • ■ 

# 1 , . . ; 

t ■ ■ 

• # • i 

. Pro sede in interna atque externa, pro for- 
ma in circumscripta et diffusa, in vera , spu- 
xia , varicosa et per anastomosim pro natura 
aneurismata distinguuntur. : 
. Quae ab arteriis in aliquo corporis cavo de- 
currentibus ortum habent , interna dicimus : 
{ hic illa quae in cavo capitis , thoracis abdo- 
minisve reperimus spectant ). Haec ab aorta 
€t arteriis ab eadem provenientibus nascuntur, 
«t frequentiora externis sunt , quia arteriae 
cordi proximae parietibus subtilioribus quam 
par est constituuntur, et quia sanguis qui haec 
vasa implet, vim majorem super parietes eo- 
rum exercet. Aneurisma internum peritiae me- 
dicae peitinet , quia ejus cura iaclicalis difli- 

cillima evadit, ct fere seniper palliativaui, vcl 
adminicula medica stricte talia desiderat. 

Veteribus mcdicis arabibusque praesertim 
aneurisma internum non iunotuit, quia anato- 
men super hominum cadavcra institucre illi 
prohibebantur , et in animalibus perraro hic 
morbus obscrvatur. 

Aneurisma exteruum ab arteriis exterioribus, 
vel superficialibus oritur , et morbura chirur- 
gicum constituit quia curatio ejusdem auxiliis 
chirurgicis potius quam therapeuticis perficitur. 

Quando sanguis e cellulari textu aut mera- 
brana aponeurotica incumbcnte ita coercetur , 
ut in angustiore loco consistat, tunc nomine 
aneurismatis circumscripti insignitur : quando 
e contra , sanguis effusus latius per cellularia 
spatia vagatur , tunc aneurisraatis difTusi no- 
men accipit. 

Aneurisma verum a contemporanea omnium 
arteriae tunicarutn dilatationc pendet. Haec 
aneurisraatis species duobus modis se prodit , 
idest: u per dilatationem luminis arteriae per 
totam longitudinem suam , vel in puncto tan- 
tum decursus arteriae ipsius : a. per infractio- 
nem omnium tunicarura arteriae, qua dc caussa 
species aliqua sacculi vel turaoris cavi effor- 
matur, qui alicujus foraminis ope cum tubo 
arterioso communicationem iuit. 

Aneurisma spuriura seu falsum , tumor pul- 

sans arteriae est, ortus a tunicarum ioterna- 
rum scissura et a dilatatione tunicae externae. 

Veteres chirurgi aneurisma spurium raro , 
frequeuter verum in praxi occurrere putabant, 
quod a quotidiana experientia impugnatur; ideo 
aneurisma spurium et verum veterum aneu- 
rismati circumscripto et diffuso recentiorum 
aequipollere credere juvat. 

Clarissimus Scarpa, vera aneurismata haud 
admittenda esse credebat , quia rarissime in 
praxi occurrunt. 

Quando arteria et vena contiguae ita per- 
forantur, ut sanguis ex iila in hanc irruens 
tumorem salientem efficiat , aneurisma varico- 
auin seu varicem aneurismaticam fieri dicunt. 

Aneurisma per anastomosim, vel tumor ere- 
ctilis , vel angbectasia , vel telanghectasia , vel 
arteriasis arteriam juxta normam extricatam 
denotat. Hic morbus generalis sive ad omnes 
arterias corporis diffusus, vel ( id quod sae- 
pius accidit ) partialis seu circumscriptus ad 
aliquas tantum arterias, uti ex. gr. tiroideas , 
facciales, etc. esse potest : generatim arterias 
minimas et capillares aggreditur. 

SYMPTOMATOLOGIA. 

Prirao initio aneurismata oculum observato- 
ris effugiunt , quia hujusce inorbi symptoma- 
tologia valde incerta est , variatque juxta spe- 
cicm quam comitatur. Aliquae circumstantiae 
vero, medicum in suspicionem adducunt aneu- 
risma adesse , ita ex. gr. si percipimus dolo- 
rem obtusura cum sensatione pulsationis ob- 
scurae et profundae sed quotidie plus manife- 
stae in parte aliqua corporis jam pridem ictu 
violenti percussa., et si his symptomatibus pul- 
suum irregularitas, frequens cordis palpitatio, 
respiratio diflicilis, artuum oedema adjicitur , 
tunc aneurisma extat. Praecipua symptomata 
autem communium specierum aneurismatis sunt. 

Aneurismatis interni = Subdola raorbi na 
tura , quae persaepe roedici et chirurgi inda- 
gines, nec uon attentionem aegrotantis effugit, 
symptomatibusque non propriis et pathogrio- 
monicis sed a laesa functioue viscerum tumori 
aneurismatico proximorum provenientibus , co- 
mitatur: ita ex.gr. in aneurismate aortico cir- 
culus sanguinis, respiratio, digestio sunt plus 
minusve laesae et perturbatae. Quaudo autem 
aneurisma internum est iugens et ejus parietes 
in contactu sunt cum illis cavi naturalis in 

«2 

quo residet, tnorbum eo modo dignoscimus 
quo aneurisma externum pemosceremus. 

Aneurisroatis externi s= Sub forma tumoris 
pulsantis juxta tubulum aliquem arteriosum se 
prodit. Inconstans est ejus forma, globosa nem- 
pe, sphaeroidalis, piriformis et sic porro. Varia 
est etiam ejus moles quia a volumine nucis 
avellaneae ad uteri sexto mense praegnantis 
magnitudinetn usque extenditur. Hoc aneurisma 
vero, raro magnum volumen adipiscitur, dum, 
e contra , aneurisma internum facilius dilatatur. 

Aneurisma externum colorem temperieraque 
partium organicarum vivarum illud circdmdan- 
tium habet, Si recens et parvus est tumor, tunc 
mollem et elasticum eum advertimus; si; e con- 
tra, antiquns et raagnus est, tunc soliditatem plus 
minusve sensibilcm praesefert. Omnia aneuris- 
mata sunt indolentia, et dolor quem inducunt, 
pluribus in casibus a pressione vel ab actione 
raechanica quam exercent tumores ipsi super 
ramos nervorum , qui subter eos decurrunt , 
pendet. Pulsatio tumoris syncrona cum pulsa- 
tionibus cordis et arteriarum , symptoma pa- 
thognomonicum aneurismatis sistit. Pulsationem 
hanc experiri possumus visus ope et tactus , 
alteram raanuum super tumorem , alteram 
super cor, vel ad regionem carpi adplicando. 
Ista pulsatio tumoris ancurismatici non sem- 
per eodemque raodo patet , ast aliquibus in 

casibus validissima est, in aliis vero obscura 
in aliis tandem incomprehensibilis. Haec pul- 
sationis mutatio a conditione sanguinis con- 
tenti in sacculo aneurisraatico , pendet ; nem- 
pe quam voluminosius antiquiusque e&t aneu- 
risma , tam obscurior pulsatio ; et quanto ma- 
gis aneurisma est parvum et recens, eo magis 
est valida pulsatio. Hoc pendet a nexu quem 
habet aneurisma cum tubulo arterioso. Ut me- 
dicus certior fiat tumorem indolis aneurisraa- 
ticae esse vel non , oportet ut compressionem 
exerceat super arteriam prope tumorem , et 
pressio duabus vicibus et duobus diversis lo- 
cis peragenda cst. In primis digitum fortiter 
admoveat super arteriam priusquam ista tu- 
raorem ingrediatur , et ope istius pressionis 
aneurisma madescit et languescit ; deinde , ab- 
lato digito , a puncto nuper dicto apponen- 
dus est arteriae ab aneurismate egressae et 
tumor turgidus , durus et tensus fit. 
- Argumenta quae discrepantiam variarum spe- 
cierum aneurismatum nobis demonstrant, sunt: 

Pro aneurismale circumscripto = Causae 
eflicientes ( vulgo hoc aneurisma sua sponte 
oritur ) , forma tumoris praeGnita et limites 
distincti ejusdem : 

Pro aneuriamate dilFuso = Gausae produ- 
centes ( communiter hoc aneurisma originem 
habet a vase arterioso saucio vel disrupto), 

fbrma tumoris indefinita , et limites eonfusi 
ejusdetn. 

Generatim impossibile est aneurisma verum 
a spurio distinguere in horaine vivo. 

Aneurisma verum sequentibus symptomatibus 
instruitur : 

1. Tumoris parva moles : 

2. Tumor juxta decursum arteriae reperitur: 

3. Tumor mollis est , fluctaans , elasticus : 
4- Pulsat magna cum facilitate. 

. • - 

DIAGNOSIS.. . 

• 

Diagnosis aneuristnatis interni difficilis sero- 
per est, casum si excipias aneurismatis maxi- 
mi cordis , aortae et arteriarura ab illis pro- 
deuntium, speciatim si turaor extrinsecus prodit. 

Aneurisraata externa facile, modo aliorum 
morborum externorum scientiae chirurgicae 
spectantium iuternoscimus. 

Innititur diagnosis aneurismatum in sympto- 
matologia et in aetiologia morbi , nec non in 
cura quadam speculativa a juvantibus et lae- 
dentibus remediis deprompta. 

Siguum pathognomonicum aneurismatum pul- 
sationem peculiarem partis affectae esse dixi- 
mus. Medicus ideo sedulo inquirat si in parte 
affecta ista pulsatio inveniatur. Praeterea at- 
tente scrutetur , an motus manu perceptus , 

recedat a rialurali , nec ne : An videatur in 
propria sede cordis } an in proxima : An pais 
pulsans servet molcm et raagnitudinem natu- 
ralem, aut arapliorem exhibeat. Arduum enim 
est distinguere pulsationem cordis a pulsationc 
aneurismatis propc cor positi, nisi haec omnia 
diligenter perpendantur. 

AETIOLOGIA. 

Aneurismatum aetiologia potius obscura vi- 
detur , speciatira si ad casus particulares de- 
venimus. 

Causae aneurisraatis in duas classes dividun- 
tur, nempe in praedisponentes vel inlernas , 
inque occasionales vel externas. 

Ad causas praedisponentes pertinent actas , 
sexus, labes gcnerales vel constitutionales , ar- 
teritis chrouica , vitia organica tunicarum ar- 
teriae et diathesis aneurismatica. 

Auimi pathemata, naturales conatus, disten- 
sio violenta artuum , contusiones partium super 
arterias sitarum , ictus puncturaeque arteria- 
rum sunt totidem causae occasionales aneu- 
rismatis. 

Generatim causis recensitis , nuno parti- 
culari modo de iis disputandum est. 

i. Aactas quae formationi ancurismatum 
magis favet, est secunda raedietas vitae quae 



virilitalem senectutemque complectitur. Raro 
accidit ut sponte sua tumores constituantur 
aneurismatici aetate infantili, ast si tali aetate 
nascuntur , tunc effectus vis externae sunt. 
Haec pauca vel nulla primae aetatis propensio 
ad aneurismata a deficientia provcnit vel lac~ 
vitate labium constitutionalium quae aetateia 
mediam et senectutem comitantur. 

2. Sexus. Mares frequentius quam foeminae 
hoc aggrediuntur morbo , ab experientia enim 
quotidiana practicorum consequitur , ut ex 
decem casibus aneurismatis , octo maribus per- 
tineant , duos autem foeminis. Discrimen hoc 
a pluribus causis originem ducit , quarum 
praecipuae sunt: levitas defectusve in foeminis 
labium generalium , constilutio tenera et gra- 
cilis , nec non genus vivendi mulierum. 
- 3. Labes constitutionales vel generales. Usu 
deprehendimus aneurisma se proferre etiam :n 
individuis labe non affectis , sed bene valen- 
tibus , tamen factis comprobatum est valde 
obnoxios aneurismati esse illos qui aliqua labe 
generali tenentur. Vitia constitutionalia vel ge- 
neralia sunt : scrofula , rachitis , scorbutus , 
siphilis, hydrargyrosis, labes podagrosa, fungosa, 
calculosa , etc. Horum morborum generalium 
illi qui saepius aneumraa gignunt , sunt labes 
siphilitica , mercurialis , podagrosa et calcuJosa. 
ktae labes vero, modo secundario agunt , 

aive organismum aneurirmati praedisponuut , 
et ejus cxplicationi favent. 

4- Arteritidem chronieam saepissime esse 
causam aneurismatis , compertum habemus. 
Cadaverum autopsiae angioitidem morbum fre- 
quentissimum esse nobis demonstrant. An- 
gioitis pblebitidem et arteritidem complectitur. 
Arteritis esse pote6t acuta vel cbronica. Acuta 
generatim nullum exercet influxum in aneurisma* 
tum formatione , sed cbronica multum pollet. 
Influxus arteritidis chronioae ad formationem 
aneurismatia explicatur per sequentia sympto* 
mata arteritidem ipsam comitantia. 

A. Admirabilis iujectio vasa-vasorum. 

B. Hypertropbia cordis. 

C. Tunicarum arteriarum densatio. 

Varias esse causas arteritidis auctores cen- 
sent: ex. gr. metastases aliorum morborum, 
influxus labium vel morborum generalium , 
abusus potuum spirituosorum vel multo al- 
cobole oonditorum , ictus et similia. Arterilis 
mollit parietes arteriarum , eas infirmat , et 
ad ruptionem praeparat. Exitus autem artcri- 
tidis haud parum exercent influxi super ge- 
ncsim aneurismatis. 

5. Vitia organica tunicarum arteriae. Horum 
vitiorum plures species distinguuntur , frequen- 
tiores, vero sunt : mutatio caseosa , ulcei osa 
ct squampsa. Nuncupatur mutaUo caseosa do» 

positio substantiae mollis , tenacis, flaveseentis 
in cavo arteriae. Substantia de qua dixiraus 
raultam praesefert similitudinem cum caseo 
molli , vel cum cerumine aurium. Quando 
istud vitium laeve est , maculae flavo-obscurae 
in interno arteriae apparent, figura , numero 
et amplitudine variae. Quum vero morbus de 
quo loquimur gravior fit , tum materies ca- 
seosa collecta inter superficiem externam mem- 
branae intimae et superficiem internam mem- 
branae fibrosae arteriae se ostendit. Quantitas 
ipsius materiae caseosae quotidie increscit , 
usquedum duas dictas tunicas sejungit , quae 
prins inter se tenaciler adhaerebant. 

Perturbatio ulcerosa consistit in rimara vel 
in longitudinalem linearemque solutionem con- 
tinuitatis parietum arteriarum. Rimae vel ul- 
cerationes in tunica interna et in fibrosa paran- 
tur , non in cellulosa vel externa. 

Affectio squamosa consislit in praesentia 
squamarum cartilaginearum vel ossearum, quae 
intcrnam superficiem arteriae occupant. Hoc 
vitium a densatione membranae internae in- 
cipit, quac temporis lapsu duritiem acquirit 
validam , demura ossea evadit. In casibus in 
quibus vitiura est leve paucae squaraulae 
reperiuntur, et huc et illuc iu cavo arteriae 
dispersae; ast in casibus gravioribus omnis 
artcria interne squamulis osseis induitur. Squa- 

mularam formatio ad superficiem externam 
membranae interoae contingit. Aliquibus in 
casibus arteriae duritiem osseam adquirunt. 

Haec tria vitia fere semper inter se comi- 
tantur , mutatio caseosa tantum sola est. Gausae 
quae istarum mutationum evolutioni favcnt , 
sunt: »> 

A. Seuium: 

B. Labes personales vel constitutionales, spe-, 
ciatim podagrosa et calculosa : 

C. Arteritis chronica ; qoia ista vita tam- 
quam exitum dictae arteritidis kabentur. 

Quomodo istae mutationes causam sistant 
frequentem aneurismatis, faclli negotio demon- 
stramus : quia parietibus arteriarum bonas 
earum qualitates auferunt, scilicet firmitatem, 
robur et elasticitatem. 

6. Diathesis aneurismatica postrema causa 
disponens, vel interna aneurismatis censetur. 
Haer. diathesis aneurismatica in generali imbc- 
cillitate organismi radicatur , quae homines ea 
laborantibus molestiis tumorum aneurismatico- 
rum disponit. Quid per se sit ista dkthesis 
ignoramus , sed ab effectibus eam cognoscimus. 
Hinc aneurisma internum prodire in aliquo 
individuo cernimus , dum aeger jam ab ex- 
terno vexatur, vel - contrario. Et ad hanc cau- 
sam illa numerosa aneurismata quae cito indi- 
viduum affectum ab ipsa labe hifestaut , ad- 

scribimus. Si cuidam diathesi aneurismatica 
aflccto unum aqeurisma alligatur vel cxciditur, 
pauHo post in alia corporis parte , alius tuuior 
himilis naturae se manifestum facit. Multa exem- 
pla hujusce generis io Wstoria morbi de quo 
dicimus inveniuntur. Hac de causa detentum 
a diathesi aneurismatica individuum aliquem 
praedicamus , in quo , sponte sua , vel absque 
causa externa, plures tumores aneurismatici 
prodeunt. 

Causae quas hucusque descripsimus interuae 
vel disponentes sunt; nunc de cxternis vcl 
orcasionalibus sermo est iastitucndus. 

t i. Validi animi motus vel pathemata saepe 
causam aneurismatis sistunt per mutationem 
quam in circulo sanguinis inducunt , per ve^ 
hementiam nempe qua sanguis a corde in 
arterias propellitur. Hisce in casibus aneurisma 
arous aortae facilius evadit , quia iste est locus 
qui magis impetui sanguinis subjioitur. Hoc 
meum effatum zootomia comprobat , in ani- 
malibus enira quae nulU animi pathemati subji- 
ciuntur rarissime inveniuntur aneurismata. 

/ a. Tussis , sternutatio , risus immodicus , 
conatus qui ad alvum subievandam vel ad 
partum favendum peraguntur facillime muta- 
tionem aliquam in tubis sanguineis inducunt 
validiorem dando concussionem diaphragmati 
totique corpori. 

3. Distensiones violentes artuum causa 
sunt aneurisraatis , speciatim si arteriae artus 
ipsius aliquantulum infirmae jam pridem fuissent. 

4. Collisiones et validae compressiones quibus 
subigitur arteria alias sistunt causas aneu- 
rismatis. 

5. Punctiones et minima vulnera tubi ar- 
teriosi. Quum arteria est laesa , sanguis per 
foramen factum exit , et se exterius patefacit : 
scd si foramen externe angustius est quam 
interne, tunc sanguis tunicas arteriae pervadit 
textumque cellularem illas circumdantem. Non 
raro aneurisma oriri vidimus post punctionem 
arteriae in phlebotomia communi. : . 

Omnes istae causae, occasiouales vel externae, 
aneurisma producere possunt directo modo 
vel indirecto , cum aut sine causis disponen- 
tibus vel internis. ' • 

»v«.. »• , 9 

PATHOGENIA. 

Modus forroationis aut pathogenia aneuris* 
matum diversa est prout aneurisma verum , 
spurium, vel traiimaticum sit. 

Aneurisma verum consistit in extensione 
totius arteriae vel partis tantum ejusdem. Binae 
recensentur causae quae edere possunt hanc 
speciem aneurismatum , nempe arteritis chro- 
nica quae producit hypertrophiam tunicarura 

arteriae et atonia ipsarum quac debilitatem 
et exlenuationem gignit tunicarum dictarum. 
Arteritis chronica sequentes praebet exitus : 

A. Amplificationem et densationem tuni- 
carum : 

B. Mollimentum textus proprii vasorum. 
Hac caussa admissa , facile intelligilur quo- 

modo impulsus simplex sanguinis in circulum 
ducti , dilatationem arteriae in aliquo loco 
produccre pQssit. Aliis in casibus , e contra , 
aneurisma per primitivam relaxationem tex- 
tuum arteriae evenit, qui facile cedunt : bacc 
rclaxatio ab aetate senili individui et a natuia 
propria tunicarum provenit. Anatome patho- 
logica edocemur , plures arterias nancisci di- 
latatas, idest diametro auctas, sed uno eodera- 
que tempore ofTerentes attenuationem iusignem 
propriarum tunicarum: hoc phaenomenon pen- 
dere videtur ab atonia vel deflcientia vitae et 
nutritionis tuborum arteriosorum: Tales muta- 
tiones ab arteritide chronica , seu exitum si- 
stere hujus morbi nonnulJi neoterici defendunt. 
Nihil istorura opinioni objicere possumus , sed 
tantummodo asserimus causas producentes ar- 
tcriarum atoniam , pluribus in casibus esse 
primarias. 

Ajieurisma falsum vel spurium in ruptura 
vel fissione tunicarum propriarum artcriao 
cum dilatatione vel disteusione tunicac exteruac. 

conststit. Per influxum causaram disponentium 
vel internarum tunicae patiuntur perturbationes 
plus minusve graves, et in atoniam conci- 
dunt : per influxum autem causarum occasio- 
nalium vel externarum , ruptura evenit ipsarum 
tunicarum internarum. Ablata continuitate ha- 
rum sanguts per foramen factum exit ab ipsis 
tunicis internis. pervenit autem ad contactum 
tunicae externae incolumis , et obstaculum id- 
veniens ad liberum exitum , se expandit inter 
tunicas et eas sejungit. Sanguis ab arteria 
egressus circum foramen a quo processit coit, 
quod coagulum deinceps adaugent undae san- 
guinis consequentes. A practicis observationibus 
cognoscimus coagulum parari tribus caussis : 

1. per exiguitatem foraminis a quo egressus 
est sanguis : 

2. per defectum contractionis marsupii 
aneurismatici: 

3. per stasim quam sustinet sanguis egressus 
a systemate circulatorio. » - 

Aneurisma traumaticum existere dicimus 
quando arteria est late vulncrata vel quando 
ipsa in aliquo cavo corporis sita et partibus 
organicis raollibus et cedentibus cincta , san- 
guinem per vulnus factum effundit et extra- 
vasatum constituit in textibus sanis circumstan- 
tibus. Haec species aneurismatis sacculo caret 
Quum arteria est leviter lacsa , tantumve 

puncta, quumque ipsa residet intra partcs 
renitentes, sanguis non potest a foramine li- 
bere exire et circa illud coit. Coagulutn partes 
irrkat proximas et arteritidem excitat : plu- 
ribus in casibus a pblogosi generatur membrana 
quaedam spuria quae sacculum conformat , 
seu cruorem adhaerentem vulneri obvolvit. 
Qunm aneurisma ab hac cystide novae forma- 
tionis praecinctum est , formam refert aueu- 
rismatis veri vel simplicis. In autopsia aneu- 
rismatis traumatici cernimus sacculum valde 
densatum crassumque , et ab altero latere 
ipsius arteria vulnerata aspicitur , quae sangui- 
nem in cystide ipsa effundit. Quod phleboto- 
miam excipit aneurisma ad spontaneum simili- 
tudine accedit. 

EXITUS. 

* • 

• • - 

• • 

Morbus de quo disserimus diversos praebe- 
re potest exiius , quorum praestantiores sunt ; 
l. mora quiesve , i 
a. tarda sed continua amplificatio tumoris, 
3. mors. 

Ex ccntum casibus aneurismatis , pro certo 
habere possumns , octoginta morte absolvi. 
Mors autem per suftbcationem accidere potest 
pressionis caussa quam tumor aneurismaticus 
super pulmones, bronchos tracheamve exercet: 



Digitized 



35 

Vel a convulsione , tetano aut tabe , nec non 
nb inflammatione acuta tumoris ejusdem, quae 
clemum in suppurationem vel gangraenam ver- 
git. Pluribus in casibus vero , extrcmum parat 
fatum tumorum aneurismaticorum ruplio ab 
interna baemorrbagia subsecuta. 

Quamvis bic morbus sit maximi periculi , 
tamen rarioribus in casibus solis naturae viri- 
bus sanatum eum observavimus : quod semper 
accidit si subsequentes circumstantiae praesto 
sint : 

1. Foramen a quo egressus est sanguis exi- 
guum sit debilesque motus cordis sint : 

2. Tumor aneurismaticus compressioncm va- 
lidam exerceat super arLeriam aneurismate de- 
tentam : 

3. Grumus sanguineus arleriac ct aneurisma- 
lis amplitudinem claudat. 

4- Pblogosis adbaesiva, suppurativa vcl spha- 
celosa mutationem in tunicis arteriae et tumo- 
ris inducat , et boc modo obliterationem pa- 
ret arteriae ct tumoris aneurismatici. Ultima 
haec species sanationis spontancae periculo co- 
mitatur quia suppurationi et sphacelo tabes 
consequitur quae exitialis aegrolanti est. 

PROGNOSIS. 



Aneuiismatum prognosis generatim infausla 
est , quia systema vitae pernecessarium laesum 
est , quia ars nostra adminiculis caret quae 
sanationem certam comparent , ct quia mor- 
bus hic derepente oritur. Prognosis vero mali 
ominis non semper evadit sed juxta sedem , 
formam , naturam , causai , symptomata et 
coraplicationes aneurisma consociantes variare 
debet. Ita si aneurisma verum erit, internum , 
amplura, molle, antiquum in individuo sene 
ct a caussis praedisponentibus internis originem 
ducat, infanstam prcgnosim poscet; si, e con- 
tra, tumor aneurismaticus spurius erit , exter- 
nus, parvus, duriusculus , recens in individuo 
juniori et a causis externis vel mechanicis ve- 
niat, tunc prognosis fausta erit. 



CURA. 



Curam ancurismalis in palliativam ct radi- 
calem sejungimus. Palliativa adminiculis medi- 
cis constat et cura medica vel therapia aueu- 
rismatis nuncupatur. Cura radicalis dicitur etiam 
chirurgica quia subsidio manuum et instrumcn- 
torum peragilur. 

Cura palliativa scopo mitigandi morbum ad- 
hibetur , haec non instituitur nisi pro necessi- 
tate. Hanc curam poscunt : 

1. Omnia aneurismata quae in loco sunt 
ubi impossibile est instituere operationem ne- 
cessariam ad curam radicalem uti ex. gr. ad 
principium carotidis et subclaviae arteriae: 

3. Aneurismata omnia interna quia manu 
chirurgica tractari nequeunt : 

3. Aneurismata externa, diffusa, ampla, spe- 
ciatim in subjectis senioribus. 

4. Aneurismata externa quae consociantur 
oedemati vel paralysi artuum, cariei ossium , 
etc. et complicationibus generalibus uti sunt 
aetas , diathesis aneurismatica , alii morbi , etc. 

5. Aneurisma externum quodcumque, quum 
aeger se subjicere curae radicali recuset. 

DupHci scopo cura palliativa adhibetur. 

A. Ad progressum morbi compescendum : 

B. Ad symptomata magis molcsta tollenda. 
Cura haec therapeutica effectum triplicem 

sibi proponit obtinendum , idest : 

2 . imminuere sanguinis quantitatem : 

2. impetum ejus infringere: 

3. parietes tumoris suffulcire. 
Adminicula quibus medicus utitur ad talcs 

effectus obtinendos , sunt : 
1. Sanguinis depletiones. 

3. Remedia antiphlogistica. 

3. Revellentia. 

\. Positio et quies partis. 

5. Frigus externe admotum. 

6. Compressio methodica totius artua. 

7. Usus topicus adstringentium. 

8. Regimen diaetcticum. 

Sanguinis missio praestantissimum auxilium 
constituit in cura palliativa peragenda. Gene- 
ralim copiosae venae sectiones initio instituan- 
tur; temporis progressu mitiores fiant, ast po- 
stulante necessitate iterentur. Aetati autem , 
temperamento , habitui corporis, virihus > re- 
gioni , tempestati , aliisque circumstantibus re- 
bus, sanguinig cvacuatio aptetur , repetaturque 
quoties videatur e re futurum. Repetenda est 
phlebotomia speciatim quum signa phlogosis 
advertimus in organis pectoris , quod frequen- 
ter aocidit si homo ab aneurismate thoracico 
male afficitur. Utimur generatim sanguinis mis- 
sione gencrali. 

Remedia antiphlogistica praccipua quae intus 
sumuntur et actioncm peculiarem cxercent super 
systema sanguineum sunt digitalis purpurea, 
aqua distillata vel cohobata foliorum pruni 
lauro-cerasi , acida mineralia diluta , acida ve- 
getabilia , potus algidi vcl glaciales , et si- 
milia. Omnia haec adminicula utilitate prao- 
fclant si venae sectioui conjungantur. 

RevcllcDtia: aliquaiulo in aneurismatibus in- 
ternis uliliter pediluvium, vel balneum singulare 
brachiornm cum liquido irritanti , vel sina- 
pismata ad extremitates inferiores , vcl rc- 
vcllcntia primarum viarum adbibentur ; liaec 
auxilia per se debilita sunt , sed utimur 
istis quum incassum caetera subsidia experti 
sumus. 

Ad praepediendam pblogosim et rupturain 
sacculi , utimur positura congrua et quiete 
partis aneurismate detentae , frigore externe 
admoto , compressione methodica totius artus 
affecti , usu topico acfstriugentiura et non- 
nullis aliis auxiliis. In aneurismatibus internis 
vero , parvi facimus baec auxilia quae majoris 
praetii sunt in aneurismatibus externis. 

Vivendi ratio : alimenta sint parca , et lae- 
vissima , et quae viribus sustinendis tautum 
suiliciant; se abstineat aeger ex toto a po- 
tubus alcoholicis , in cubiculo frigidiusculo 
degat, quietem corporis servet , animi pathe- 
mata avertat, soli enim animi motus visi sunt 
causam sistere ortus et rupturae tumorum 
aueurismaticorum. 

Adminicula, quibus cura palliativa ancurisma- 
tis institui potest j hucusque cxposuimus ; mc- 
dico practico vero pertinet ea seligere quae 
aptiora casui videntur, ca simul jungere et 

aegrotanti , modo quo cuique casuum decct 
praestare. 

Gura therapeutioa generatim symptomata 
fortiora tantum compescit et morbi progressum 
retinet, sed eura omnino non tollit; nonnullis in 
oasibus tamen , curam radicalem practici asse- 
cuti sunt sola therapia interna. 

Valsalva methodum therapeuticam peculia- 
rem proposuit , cujus ope curam radicalem 
aneurismatum adipisci putabat. Innitebatur haec 
methodus theoriae peouliari juxta quam auctor 
existimabat unicam oausam amplificationis tu- 
moris in impetu undarum sanguinearum esse : 
impediendo ideo transitum undae ipsius per 
arteriam aneurismate detentam possibile ei vi- 
debatur formationem coaguli parare , aegrum- 
que radicitus sanare. Haec cura in methodo 
antiphlogistioa valida et per longum tempus 
protracla consistit s scilicet in sanguinis eva- 
cuationibus largis et magno numero peractis , 
in interna administratione farmacorum pur- 
gantium , in diaeta tenui , in corporis et animi 
quiete , e tc . ut unda sanguinis ad talem gradum 
tenuitatis perveniat ut vita vix ac ne vix 
quidem desit. Tali paoto, teste Valsalva, coa- 
gulum in tumore aneurismatioo efformatur. 
Quum autem per aliquot . menses cura pro- 
tracta est, neque amplius sub sensibus cadit 
medici et aegrotantis ipsius tumorb pulsatio , 

hlnc paullatim reficiuntur vires aegrotantls 
cum spe perfectae sanationis obtentae. 

Quomodo symptomata mitigari possint , et 
qua ratione cura palliativa instituere oportet , 
Valsavae praecepta nobis ostendunt. Ratio rero 
suadet nunquam hanc methodura adhibendam 
esse ad curam radicalem obtinendam , quia 
magno in periculo versantur aegri , quia plc- 
rique aegrotantium invito animo se submit- 
tunt tali curationi , et quia ejus eventus anceps 
est. Suademus tamen Valsalvae methodum in 
curatione aneurismatura internorum , qui nullo 
alio modo sanari possunt. 

Quoad aneurismata externa quae unam cu- 
ram palliativam poscunt , nihili faciendum est 
de methodo Valsalviana, sed fomenta glacialia 
et compressiones localiter adplicata commen- 
dantur : aeger enim perferre si potest frigU9 
per unam alteramve hacbdomadam ( quocum- 
que modo admoveatur parti affectae ) , san- 
guinis vis infringitur , et facilius coagulum in 
ttimore efformatur , speciatim si sanguinis de- 
pletiones generales adjiciuntur. 

Hic de cura radicati aneurismatum loquendl 
locus non est, quia haec foro chirurgico per- 
tinet ; qui tero et hanc cognoscere aipiunt , 
opera multa auctorum consulant qui pidcher- 
rime de hac scripserunt , quorum praestan-' 

tiores sunt Scarpa, Walther , Ilailer, Guat- 
tani , Sabatier , Descharaps , Richerand , Pel- 
letau , Desault , Corvisart , Boyer , Berlin- 
ghieri , et Assalini. 

THESES DEFENDEND^. 



L 

Yitam sibi metipsi protrahere possc 5 non 
absurdum. 

II. 

Aurum medicamen praestantissimum cau- 
saraque uberriraam malorum. 

III. 

Iram quoque rcmedium. 

IV. 

Aquam cosmeticum princeps. 

V. 

Sanitatem symmetriam , morbum autem 
ametriam sistere. 

Galen, 
VI. 

Medicinam hominibus necessariam , mc- 
dentium vero copiam damnosam. 

VII. 

Febres intermittentes a solo udorc pen- 
dere 3 falsum* 



